《招西洞道者》
唐代·李昭象

危峰抹黛夹晴川，树簇红英草碧烟。

樵客云僧两无事，此中堪去觅灵仙。

作者简介：李昭象，约生于唐宣宗大中十一年，池州人，卒年不详。懿宗末，以文谒相国路严，问其年，仅十七。时严亦年少，颇器重之，荐于朝。将召试，会严贬，遂还秋浦。移居九华，与张乔、顾云辈为方外友。昭象能诗，今存八首。